Dječji vrtić GRIGOR VITEZ
SAMOBOR
Perkovčeva 88/1

Samobor, 23.10.2020.

 Članovima Upravnog vijeća

Poštovani članovi Upravnog vijeća,

Sazivam 39. sjednicu Upravnog vijeća (elektronsku sjednicu), a temeljem članka 25. Poslovnika o radu Upravnog vijeća, **za ponedjeljak, 26.10.2020., sa rokom očitovanja u ponedjeljak, 26.10.2020. u 12 sati.**

Dnevni red:

1. Izvješće ravnateljice o radu vrtića i provođenju odluka UV između dvije sjednice

2. Radni odnosi – donošenje odluke o odabiru

 odgojitelj (1 izvršitelj) – neodređeno, puno radno vrijeme

 odgojitelj (1 izvršitelj) – određeno puno radno vrijeme, do povratka radnice

 sa duljeg bolovanja

3. Radni odnosi – raspisivanje natječaja za:

 - 1 spremačicu na neodređeno puno radno vrijeme

 - 2 spremačice na određeno puno radno vrijeme, do povratka radnica sa

 duljeg bolovanja

Ad 1.) Izvješće ravnateljice o radu vrtića između dvije sjednice UV

Dana 17.10.2020. Dr.med.spec.epidemiologije Vanja Slavić-Vrzić obavijestila je ravnateljicu da nam je odgojitelj iz objekta Antuntun, Kovačićeva 4, pozitivan na COVID-19, te je izrečena mjera samoizolacije, kako za odgojitelje i pomoćno radnika skupine, tako i za cijelu odgojnu skupinu.

Svi kontakti roditelja djece proslijeđeni su epidemiologu, a informaciju o samoizolaciji odgojne skupine objavili smo na web stranici pod rubrikom u kojoj se nalaze sve obavijesti vezane za COVID-19 i organizaciji rada ustanove.

Od stane epidemiologa dobili smo točne upute za samoizolaciju i dezinfekciju sobe dnevnog boravka grupe u samoizolaciji. Odgojiteljica ima blage simptome te je cijelo vrijeme boravka u vrtiću nosila masku i pridržavala se uputa i vjerojatnost da su djeca zaražena je mala, ali ipak postoji.

Ad 2.) Temeljem odluke Upravnog vijeća donesene na 38.sjednici, raspisani su natječaji za odgojitelje. Pristiglo je 5 molbi. (Tabela s pristiglim molbama u privitku)

O b r a z l o ž e nj e

**Prijedlog ravnateljice za zasnivanje radnog odnosa na neodređeno puno radno vrijeme je kolegica Dea Haberle**, koja u našem vrtiću radi 4g i 2mj, a radila je na poslovima odgojitelja na zamjenama kolegica gotovo u svum objektima i dobnim skupinama. Kolegica je vrijedna, odgovorna i kompetentna. Prihvaćena je u kolektivu, cijenjena kolegica na koju se može uvijek osloniti.

**Prijedlog ravnateljice za zasnivanje radnog odnosa na određeno puno radno vrijeme je kolegica Ivana Gabrić,** koja u našem vrtiću radi 2mj, no ima ukupno 16 godina radnog staža.

Odlične preporuke koje smo za nju dobili, potvrdila je radeći u našoj ustanovi. Izuzetno je topla, vrijedna i stručna u ophođenju s djecom i roditeljima, a dodatne edukacije koje je završila ukazuju na to da smo dobili odličnog i kompetentnog odgojitelja.

Ad 3.) Ravnateljica, Sandra Ivanuš

 Pokazala se potreba zapošljavanja spremačica:

 **1 izvršitelj na neodređeno i 2 izvršitelja na određeno kao zamjena za duga bolovanja**. Jedna radnica radi kod nas već godinu dana na određeno puno radno vrijeme , a dvije radnice nekoliko mjeseci na zamjenama. Zbog situacije s pandemijom COVID-19 nismo do sad raspisivali natječaje (za dvije spremačice koje rade po ugovoru na 60 dana)

Predlažemo donošenje zaključka o raspisivanju natječaja za 1 spremačicu za neodređeno i 2 spremačice na određeno, puno radno vrijeme. Natječaj će se objaviti na oglasnim pločama i mrežnim stranicama DV Grigor Vitez te Hrvatskog zavoda za zapošljavanje.

Molim vas da se očitujete posebno za svaku točku dnevnog reda.

 Predsjednica Upravnog vijeća

 Mateja Sučić